Undanfarnar vikur og mánuði hefur mikið verið rætt um fiskverð og önnur mál tengd sjávarútveginum í fréttamiðlum landsins . Okkur hefur verið bent á að sumir félagsmenn hafi áhyggjur af því að við höfum sofnað á verðinum þar sem við erum ekki að taka þátt í þeirri umræðu á netinu . Mig langar bara að fullvissa ykkur um það að við erum langt frá því að vera sofandi . Við ásamt nokkrum öðrum félögum höfum verið að vinna hörðum höndum í þessum málum , en kjósum að halda okkur fyrir utan netumræðuna þar til þeirri rannsóknarvinnu er lokið . Ég bið ykkur um að sýna okkur smá þolinmæði þar til við getum upplýst ykkur meira um málið .